wickkiey/tamil-wikipedia-chunked huggingface dataset:
# செயங்கொண்ட சோழ கொங்காள்வான்

## நீர்ப்பாசன கால்வாய்கள்

:கொடிவேரி அணையின் வடக்கு பக்கம் ஒரு கால்வாயும் தெற்கு பக்கம் ஒரு கால்வாயும் வெட்டினார்.
:கொடிவேரி அணையின் வடக்கு பகுதியில் உள்ள கால்வாய் அத்தாணி வரை செல்கிறது ஏறக்குறைய 10 கி.மீ தொலைவு செல்கிறது. இந்த கால்வாய் அரக்கன்கோட்டை கால்வாய் என்று பொதுமக்களால் அழைக்கப்படுகிறது.
:கொடிவேரி அணையின் தெற்கு பகுதியில் உள்ள மற்றோரு கால்வாய் கவுந்தப்பாடி மேட்டுப்பாளையம் வரை ஏறக்குறைய 15 கி.மீ செல்கிறது. இந்த கால்வாய் தட்டப்பள்ளி கால்வாய் என்று அழைக்கப்படுகிறது.
# 2017 மணிப்பூர் சட்டப் பேரவைத் தேர்தல்

**2017 மணிப்பூர் சட்டப் பேரவைத் தேர்தல்** மணிப்பூர் சட்டமன்றத்திற்கான 60 உறுப்பினர்களைத் தேர்ந்தெடுப்பதற்காக 2017 ஆம் ஆண்டு 4 மார்ச் மற்றும் 8 மார்ச் ஆகிய இரு தேதிகளில் நடைபெற்ற தேர்தலைக் குறிக்கும். இதன் 60 தொகுதிகளுக்கும் இரண்டு கட்டங்களாக வாக்குப்பதிவு நடநதன. நான்கு சட்டசபை தொகுதிகளில் மின்ணணு வாக்குப்பதிவு இயந்திரத்துடன் இணைந்து வாக்காளர் சரிபார்க்கும் காகித தணிக்கை சோதனை இயந்திரமும் பயன்படுத்தப்பட்டன.
# 2017 மணிப்பூர் சட்டப் பேரவைத் தேர்தல்

## பின்னணி

முந்தைய சட்டமன்ற பதவிகாலம் 18 மார்ச் 2017 இல் முடிவடைந்தது. 2014 ஆம் ஆண்டில், மணிப்பூர் மாநில காங்கிரஸ் கட்சி அதன் ஐந்து சட்டமன்ற உறுப்பினர்களும், ஆளும் காங்கிரஸ் கட்சியில் இணைந்தனர்.  
சோதனை அடிப்படையில் இம்பால் (கிழக்கு), இம்பால் (மேற்கு), பிசுனுபூர், தொபால் ஆகிய நான்கு தொகுதிகளில் வாக்காளர் சரிபார்க்க காகித தணிக்கை சோதனை (VVPAT) இயந்திரங்கள் பயன்படுத்தப்பட்டன.
# 2017 மணிப்பூர் சட்டப் பேரவைத் தேர்தல்

## கால அட்டவணை

- 4 மார்ச் 2017 - முதல்கட்ட வாக்குப்பதிவு
- 8 மார்ச் 2017 - இரண்டாம்கட்ட வாக்குப்பதிவு
# 2017 மணிப்பூர் சட்டப் பேரவைத் தேர்தல்

## போட்டியிட்ட கட்சிகள்

- இந்திய தேசிய காங்கிரஸ்
- அகில இந்திய திரிணாமுல் காங்கிரசு 24 தொகுதிகளில் போட்டியிட்டது. 2012 தேர்தலில் வென்ற அதன் ஏழு சட்டமன்ற உறுப்பினர்களும் பின்பு காங்கிரசுக்கும் பாசகவிற்கும் சென்று விட்டனர்.
- மக்கள் மீளெழுச்சியும் நீதியும் இணைந்தது என்ற புதிய கட்சியை ஐரோம் சர்மிளா அவர்கள் நிறுவி, விசில் சின்னத்தில் இக்கட்சி மூன்று தொகுதிகளில் மட்டும் போட்டியிட்டது. ஐரோம் சர்மிளா மணிப்பூர் முதல்வர் ஒக்ரோம் இபோபி சிங்கை எதிர்த்து தோபல் தொகுதியில் போட்டியிட்டார்.
- மணிப்பூர் தேசிய சனநாயக கூட்டணி 15 வேட்பாளர்களை இத்தேர்தலில் நிறுத்தியது.
- பாசக
# 2017 மணிப்பூர் சட்டப் பேரவைத் தேர்தல்

## வாக்குப் பதிவு

மார்ச் 4 இல் 38 தொகுதிகளுக்கு நடந்த முதல் கட்ட வாக்குப் பதிவில் 82 சதவீத வாக்குகள் பதிவானது. மார்ச் 8இல் 22 தொகுதிகளுக்கு நடந்த இரண்டாம் கட்ட வாக்குப் பதிவில் 86 சதவீத வாக்குகள் பதிவானது.
நோட்டா வாக்கு 0.5 சதவீதமாக ஆக இருந்தது.
# 2017 மணிப்பூர் சட்டப் பேரவைத் தேர்தல்

## முடிவுகள்

'''மணிப்பூர் சட்டமன்றத் தேர்தல் முடிவுகள்
|-
! width=225 |கட்சி
! |போட்டியிட்ட தொகுதிகள்
! |வெற்றிபெற்ற தொகுதிகள்
! |முந்தைய தொகுதிகளில்
மாற்றம்
! |வாக்கு சதவீதம்
|-
| |இந்திய தேசிய காங்கிரஸ்
| | 60
| | 28
| | - 19
| | 35.1
|-
| |பாசக
| | 60
| | 21
| | + 19
| | 36.3
|-
| |நாகா மக்கள் முன்னணி
| | 16
| | 4
| | **-**
| | 7.2
|-
| |தேசிய மக்கள் கட்சி
| | 9
| | 4
| | + 3
| | 5.1
|-
| |அகில இந்திய திரிணாமுல் காங்கிரசு
| | 24
| | 1
| | -4
| | 1.4
|-
| |லோக் ஜனசக்தி கட்சி
| | 9
| | 1
| |**-**
| | 2.5
|-
| |சுயேச்சை
| |
| | 1
| | + 1
| | 5.1
|-
| |** மொத்தம்**
| |
| | **60**
| |
| |
|-
|-
| | Source: Election Commission of India
|}  
ஆளுநர் பாசகவை ஆட்சியமைக்க அழைத்து 15 நாட்களுக்குள் நம்பிக்கை வாக்கெடுப்பு நடத்தி பெரும்பான்மையை நிருபிக்க கூறினார். மணிப்பூர் பாசக முதல்வர் பைரன் சிங் சட்டமன்றத்தில் பெரும்பான்மையை நம்பிக்கை வாக்கெடுப்பில் நிரூபித்தார்
# ஏ. ஏ. கிருட்டிணசுவாமி அய்யங்கார்

**ஏ.ஏ.கிருட்டிணசுவாமி அய்யங்கார்** *(A. A. Krishnaswami Ayyangar)* (1892-1953) இந்தியாவைச் சேர்ந்த ஒரு கணிதவியல் அறிஞர் ஆவார். இவர் கணிதப் படிப்பில் முதுகலைப் பட்டத்தை தன்னுடைய 18 ஆவது வயதில், பச்சையப்பன் கல்லூரியில் பெற்றார். இதைத் தொடர்ந்து அக்கல்லூரியிலேயே கணிதம் கற்பிக்கும் தொழிலைத் தொடங்கினார். 1918 இல் மைசூர் பல்கலைக்கழகத்தின் கணிதத்துறையில் பணியில் சேர்ந்த இவர் 1947 ஆம் ஆண்டு பணியிலிருந்து ஓய்வு பெற்றார். புகழ்பெற்ற ஏ.கே.இராமாநுசன் என்ற கன்னட மொழிப் புலவரின் தந்தையான இவர் 1953 ஆம் ஆண்டில் காலமானார்.
# ஏ. ஏ. கிருட்டிணசுவாமி அய்யங்கார்

## பணிகள்

படிமுறைத் தீர்வுமுறையுடன் தொடர்பு கொண்ட ’சக்ரவள முறை’ என்ற தலைப்பில் அய்யங்கார் ஒரு கட்டுரையை எழுதினார். தொடரும் பின்னங்களிடமிருந்து இம்முறை எவ்வாறு வேறுபட்டது என்பதை இதன்மூலம் விளக்கினார். பியரே டி பெர்மா மற்றும் யோசப் லூயி லாக்ராஞ்சி ஆகியோருக்கு சக்ரவள முறை இயல்பானது என்றும், இந்தியர்களுக்கு அம்முறையானது பரிசோதனை அளவிலானது என்றும் எண்ணிக்கொண்டிருந்த ஆண்ட்ரெ வெய்லி இவ்வேறுபாட்டைக் கருத்தில் கொள்ளாமல் இருந்ததை எடுத்துக் காட்டினார்.  
லூசியானா மாநிலப் பல்கலைக்கழகப் பேராசியர் சுபாசு காக், அய்யங்காரின் வெளியீடுகள் யாவும் தனித்தன்மை மிக்கவையென முதன்முதலாக அறிவியல் சமூகத்திற்கு எடுத்துக்கூறினார்
# காளிகோட் மாவட்டம்

கர்ணாலி மாநிலத்தில் காளிகோட் மாவட்டத்தின் அமைவிடம்]]  
**காளிகோட் மாவட்டம்** (Kalikot District) , மேற்கு நேபாளத்தின், கர்ணாலி மாநிலத்தில் உள்ள 10 மாவட்டங்களில் ஒன்றாகும். இம்மாவட்ட நிர்வாகத் தலைமையிட நகரம் **மன்மா** ஆகும்..  
1,741 சதுர கிலோ மீட்டர் பரப்பளவு கொண்ட இம்மாவட்ட்ட மக்கள் தொகை, 2011-ஆம் ஆண்டு மக்கள் தொகை கணக்கெடுப்பின் படி 1,36,948 ஆகும்.
இம்மாவட்டத்தில் பெண் குழந்தை பெற்றெடுக்கும் தாயின் குடும்பத்திற்கு, செப்டம்பர் 2005 முதல் இலவச அரிசி வழங்கும் திட்டத்தை நேபாள அரசு அறிவித்துள்ளது.
# காளிகோட் மாவட்டம்

## புவியியல் மற்றும் தட்ப வெப்பம்

| நேபாள புவியியல்#தட்ப வெப்ப மண்டலங்கள் | உயரம் | பரப்பளவு % |  |
| --- | --- | --- | --- |
| Upper Tropical climate | 300 - 1,000 மீட்டர்
1,000 3,300 அடி | 1.8% |  |
| Subtropics | 1,000 - 2,000 மீட்டர்
3,300 - 6,600 அடி | 20.6% |  |
| Temperate climate | 2,000 - 3,000 மீட்டர்
6,400 - 9,800 அடி | 39.4% |  |
| மான்ட்டேன் #சப்-ஆல்பைன் மண்டலம் | 3,000 - 4,000 மீட்டர்
9,800 - 13,100 அடி | 37.3% |  |
| மான்ட்டேன் #ஆல்பைன் புல்வெளி மற்றும் தூந்திர வெளி | 4,000 - 5,000 மீட்டர்
13,100 - 16,400 அடி | 0.8% | } |
# காளிகோட் மாவட்டம்

## காளிகோட் மாவட்ட கிராம வளர்ச்சி மன்றங்கள்

- பதால்கோட்
- பார்த்தா
- செப்ரே
- சில்க்காயா
- தாகா
- டோலாகொகே
- ஜெலா
- ஜுபிதா
- கின்
- கோட்பாடா
- குமால்கவுன்
- லாலூ
- மால்கோட்
- மன்மா
- மேஹல்முடி
- முக்ரஹா
- மும்ரா
- நானிகோட்
- ஒடநாகு
- பக்கா
- போய் மகாதேவ்
- புக்கோட்
- ராங்கு
- ராம்னாகோட்
- ராஞ்சூலி
- ரூப்சா
- சிப்கானா
- சுகிதயா
- சியுனா
- திர்ப்பு
# காளிகோட் மாவட்டம்

## இதனையும் காண்க

- நேபாளத்தின் மாவட்டங்கள்
# இரீட்டாபிராட்டா முன்சி

**இரீட்டாபிராட்டா முன்சி** *(Ritabrata Munshi)* ஓர் இந்திய கணிதவியல் அறிஞர் ஆவார். இவர் 1976 ஆம் ஆண்டு செப்டம்பர் 14 ஆம் தேதி பிறந்தார். எண் கோட்பாடு கணிதப் பிரிவில் இவர் வல்லுநராகத் திகழ்ந்தார். அறிவியல் மற்றும் தொழில்நுட்பத்திற்கான இந்தியாவின் மிக உயரிய விருதான சாந்தி சுவரூப் பட்நாகர் விருது, 2015 ஆம் ஆண்டில் கணித அறிவியல் பிரிவுக்காக இவருக்கு வழங்கப்பட்டது . மும்பையிலுள்ள டாட்டா அடிப்படை ஆராய்ச்சி கழகத்துடன் இரீட்டாபிராட்டா முன்சி இணைத்துக் கொள்ளப்பட்டார். ஆண்ட்ரூவ் யான் வைல்சு வழிகாட்டலில் பிரின்செடன் பல்கலைக்கழகத்தில் முனைவர் பட்டம் பெற்றார்
# முதொல் நாய்

**முதொல் நாய்** அல்லது **கேரவன் நாய்** ( **Mudhol Hound** ) அல்லது ( **Caravan Hound** ) என்பது ஒரு இந்திய நாய் இனமாகும். இந்த நாய் தக்காணப் பீடபூமி கிராமப்புறங்களில் கர்வானி என அறியப்படுகிறது. இது வேட்டை மற்றும் பாதுகாப்பு ஆகிய இரு தேவைகளுக்காகவும் நாய் பயன்படுத்தப்படுகிறது.  
இந்திய கென்னல் கிளப் (KCI) மற்றும் இந்திய தேசிய கென்னல் கிளப் (INKC) இந்த நாயின் வெவ்வேறு இனப் பெயர்களை அங்கீகரித்துள்ளது. INKC முதொல் நாய் என்ற பெயரையும் KCI கேரவன் நாய் என்றும் பதிவு செய்துள்ளது.  
ரூ.5.00 முக மதிப்பு கொண்ட தபால்தலையை முதொல் நாயை அங்கீகாரிக்கும் விதமாக இந்திய அஞ்சல் துறையால் வெளியிடப்பட்டது.
# முதொல் நாய்

## விளக்கம்

### தோற்றம்

முதொல் அல்லது கேரவன் நாயிக்கு நன்கு வரையறுக்கப்பட்ட பண்புகள் உண்டு. இதன் தலை நீண்டு குறுகியும், காதுகளிடையே பரந்தும் இருக்கும் வகையிலும். தாடைகள் நீண்டு கடி பொருளை துண்டிக்கும் வகையில் சக்தி வாய்ந்ததாகவும் இருக்கும். மூக்கு பெரியதாகவும் கருத்தும் இருக்கும். காதுகள் தொங்கியவாறு மண்டைக்கு நெருக்கமாக இருக்கும். கண்கள் பெரியதாக முட்டை வடிவில் கருத்து வெளித்தள்ளியது போல இருக்கும். கழுத்து நீண்டு, தூய்மையானதாக தசைப்பிடிப்புடன் தோளுக்கு பொருத்தமானதாகவும் இருக்கும். முன்னங்கால்கள் நீளமானவை. பின்னங்கால்கள் நீண்டு, அகன்று தசைகளுடன் இருக்கும். மார்பு நல்ல வலிமையானதாகவும், விலா புடைத்ததாகவும் இருக்கும். வயிறு ஒட்டி இருக்கும். வால் மிக நீண்டதாக இயற்கையன வளைவுடன் தொங்கியவறும், வலுவானதாகவும், அடிப்பகுதி சிறுத்தும் இருக்கும்.
# நாகப்பட்டினம் சட்டைநாதசுவாமி கோயில்

**நாகப்பட்டினம் சட்டைநாதசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# நாகப்பட்டினம் சட்டைநாதசுவாமி கோயில்

## அமைவிடம்

நாகப்பட்டினம் காயாரோகணர் நீலாயதாட்சி அம்மன் கோயிலுக்கு மேற்கே ஆதிகாயாரோகணம் என்ற இடத்தில் பீசண பைரவர் சட்டை நாதராக உள்ளார்.
# நாகப்பட்டினம் சட்டைநாதசுவாமி கோயில்

## இறைவன், இறைவி

இக்கோயிலில் உள்ள மூலவர் சட்டைநாதர். பைரவர் மிக உக்கிரமாகக் காணப்பட்டதால் அவருக்கு இடப்புறமாக அமுதவல்லி அம்மன் சன்னதி அமைக்கப்பட்டு, பைரவர் சாந்த மூர்த்தியானதாகக் கூறுகின்றனர்.
# நாகப்பட்டினம் சட்டைநாதசுவாமி கோயில்

## அமைப்பு

திருமலைராயன்பட்டினத்தை ஆட்சி செய்த மன்னனின் மகள் பிரம்மராட்சசன் பிடியில் அகப்பட்டு, பின்னர் அதிலிருந்து விடுபட்டு சுகமடைந்ததாகவும், அதற்காக நன்றிக்கடனாக மன்னன் கோயிலை விரிவாக்கம் செய்ததாகக் கூறுகின்றனர். தொடர்ந்து விழாக்கள் நடக்கவும் மன்னன் ஏற்பாடு செய்ததாகக் கூறுவர். தெற்கு நோக்கிய நிலையில் அமைந்துள்ள உயர்ந்த கட்டமலை மீது சட்டைநாதர் சன்னதி காணப்படுகிறது. கருவறை முன்பாக அர்த்த மண்டபம், மகா மண்டபம், முக மண்டபம் ஆகியன உள்ளன. காயாரோகணர், ஆதிநீலாயதாட்சி அம்மன் சன்னதிகள் கிழக்கு நோக்கிய நிலையில் காணப்படுகின்றன.
# இசைத் தூண்

விட்டலர் கோயில் இசைத்தூண் மண்டபம்]]
**இசைத் தூண்** என்பது, இசை எழுப்பும் வகையில் பல்வேறு வடிவங்களில் உருவாக்கப்பட்ட கற்றூணைக் குறிக்கும். பெரும்பாலும் கோயில் மண்டபங்களின் ஒரு பகுதியாக அமைக்கப்படும் இசைத்தூண்கள் தமிழகத்தின் பல கோயில்களில் காணப்படுகின்றன. இசைத்தூண்கள் கட்டிடக்கலையின் ஒரு அம்சமாகவும் அமைவதால், பல்வேறு அழகிய சிற்ப வேலைப்பாடுகளுடன் கூடியவையாக அமைகின்றன. தென்னிந்தியாவில் இசைத் தூண்கள் தமிழ்நாட்டிலும் அயல் மாநிலங்களிலும் காணப்படுகின்றன. எனினும், தமிழ்நாட்டில், குறிப்பாகப் பண்டைய பாண்டிய நாட்டைச் சார்ந்த பகுதிகளிலேயே கூடுதலாகக் காணப்படுகின்றன. அத்துடன் இப்பகுதியில் உள்ள இசைத் தூண்களே மிகவும் சிறப்பு வாய்ந்தவை.  
தற்காலத்தில் இவ்வாறான இசைத் தூண்கள் பார்ப்பதற்கு ஆச்சரியம் தருவனவாகவும், அதனால், சுற்றுலாப் பயணிகளைக் கவரும் அம்சங்களாகவும் மட்டுமே காணப்பட்டாலும், முற்காலத்தில் சில இசைத் தூண்கள் பூசை நேரங்களில் இசை எழுப்பப் பயன்பட்டன என்றும், வேறு சிலவற்றில் இசை மீட்டி நிகழ்ச்சிகள் நடத்தப்பட்டதாகவும் தெரிகிறது.
# இசைத் தூண்

## வகைகள்

இசைத் தூண்களை இசை எழுப்பும் முறையைக் கொண்டு இரண்டு வகைகளாகப் பிரிக்கலாம். ஒன்று தட்டும்போது இசை எழுப்புவன. மற்றது, தூணில் அமைக்கப்படும் துளைகளினூடாக ஊதும்போது இசை எழுப்புவன. ஊதும்போது இசை எழுப்பும் தூண்கள் காற்று இசைக் கருவிகளின் தத்துவத்தை அடிப்படையாகக் கொண்டவை. இவை "துளை இசைத் தூண்கள்" அல்லது "குழல் இசைத் தூண்கள்" என அழைக்கப்படுகின்றன. இவற்றில் இருந்து சங்கு, எக்காளம் ஆகிய கருவிகளின் ஒலியையே பெற முடியும். இசைத்தூண்களின் பயன்பாட்டை அடிப்படையாகக் கொண்டு அவற்றை நான்கு வகைகளாகப் பிரிக்கின்றனர். அவை, சுருதித் தம்பம், கானத் தம்பம், லயத் தம்பம், பிரதார்ச்சண தம்பம் என்பன.  
இசைத்தூண்களின் குறுக்கு வெட்டுமுகமும் பல்வேறு வடிவங்களைக் கொண்டவையாகக் காணப்படுகின்றன. இவற்றுள், வட்டம், நெல்லிக்கனி, சதுரம், புரி, செவ்வகம், பல்கோணம் ஆகிய வடிவங்கள் குறிப்பிடத்தக்கவை.
# இசைத் தூண்

## அமைப்பு

பெரும்பாலான இசைத்தூண்கள் நடுவில் ஒரு கனமான தூணையும் அதைச் சுற்றிலும் அமைந்த விட்டம் குறைந்த பல தூண்களையும் கொண்டவை. இவை அனைத்தும் ஒரே கல்லிலேயே செதுக்கப்படுகின்றன. நடுத் தூணே கட்டிடக் கூரையின் சுமையைத் தாங்குமாறு அமைக்கப்படுகின்றன. வெளித் தூண்களே இசை எழுப்பும் தூண்கள். சில இடங்களில் இசைத் தூண்கள் இசை எழுப்பும்போது அருகில் உள்ள மற்றத் தூண்களும் சேர்ந்து ஒத்திசைவாக இசை எழுப்பும் வகையில் அமைக்கப்பட்டுள்ளன. எனினும் நடுத் தூணின் பருமன் காரணமாக அது அதிர்ந்து இசை எழுப்புவதில்லை. இசைத் தூண்கள் மூன்று முதல் ஆறு அல்லது ஏழு அடிகள் வரை உயரம் கொண்டவை.  
இசைத் தூண்களைச் செய்வதற்கான கற்கள் சாதாரண கற்களில் இருந்து வேறுபட்டுச் சிறப்பான இயல்புகளைக் கொண்டவை. இவற்றைத் தேடிக் கண்டுபிடித்தே சிற்பிகள் இசைத் தூண்களை மிகுந்த கவனத்துடன் உருவாக்கியுள்ளனர். இசைத் தூண்கள் செய்யப்பட்ட கற்கள் கறுப்பு, சாம்பல், சந்தன நிறம் எனப் பல்வேறு நிறச் சாயைகளைக் கொண்டவையாகக் காணப்படுகின்றன.
# இசைத் தூண்

## தென்னகத்து இசைத் தூண்கள்

மதுரை, திருநெல்வேலி, ஆழ்வார்திருநகரி, கிருஷ்ணாபுரம், செண்பகராம நல்லூர், தென்காசி, திருக்குற்றாலம், சுசீந்திரம், திருவானைக்கா, தாடிக்கொம்பு, தாராசுரம், திருவனந்தபுரம், திருப்பதி, தாட்பத்திரி, லேபாக்சி, ஹம்பி, விஜயநகர், பங்களூரு, சாமராஜன் பேட்டை ஆகிய ஊர்களில் உள்ள கோயில்களில் இசைத்தூண்கள் உள்ளன. இவற்றுள் சில இசைத் தூண்களின் விபரங்கள் வருமாறு:  
மதுரையில் மீனாட்சி அம்மன் கோயிலில் ஐந்து இசைத் தூண்கள் உள்ளன. இங்குள்ள இசைத்தூண்கள் நடுவில் ஒரு தூணையும் அதைச் சுற்றிலும் பவேறு வடிவங்களைக் கொண்ட 22 தூண்களோடு கூடிய அமைப்புக் கொண்டவை. தட்டும்போது வெவ்வேறு சுரங்களைக் கொடுக்கும் வெளித்தூண்களைப் பயன்படுத்தி நவரோஸ், குறிஞ்சி போன்ற இராகங்களை இசைக்க முடியும் எனச் சொல்லப்படுகின்றது.  
திருநெல்வேலியில் உள்ள நெல்லையப்பர் கோயிலின் மணிமண்டபத்திலும், அம்பாள் சந்நிதியிலும் இரண்டிரண்டாக மொத்தம் நான்கு இசைத் தூண்கள் உள்ளன. ஒவ்வொன்றும் நடுவில் பெரிய தூணையும் சுற்றிலும் 48 சிறிய தூண்களையும் கொண்டு அமைந்தவை. வெளித்தூண்கள் வேறுபட்ட வடிவங்களையும், உயரங்களையும் கொண்டவையாக உள்ளன. சிறிய தூண்களைத் தட்டி வெவ்வேறு இசைச் சுரங்களை எழுப்ப முடியும்.  
ஆழ்வார் திருநகரியில் உள்ள ஆதிபிரான் கோயிலிலும் இரண்டு இசைத் தூண்கள் உள்ளன. இவற்றுள் ஒன்று தட்டும்போது மூன்று சுரங்களை எழுப்பக்கூடிய இசைத்தூணாக அமைந்துள்ளது. மற்றது ஊதி இசையெழுப்பும் தூணாகும். இத்தூணில் உள்ள இரண்டு துளைகளில் ஒன்று சங்கின் ஒலியையும், மற்றது எக்காள ஒலியையும் கொடுக்கின்றன.  
செண்பகராம நல்லூரில் உள்ள பெருமாள் கோயிலில் உள்ள இசைத் தூண் ஊதி இசை எழுப்பும் குழல் இசைத் தூண் ஆகும். இதிலிருந்தும் சங்கு, எக்காளம் ஆகிய இசைக் கருவிகளின் ஒலியைப் பெறமுடிகிறது.  
சுசீந்திரம் தாணுமாலயன் கோயிலில் முன்னர் குணசேகர மண்டபம் என்றும் தற்போது அலங்கார மண்டபம் என்றும் அழைக்கப்படும் மண்டபத்தில் நான்கு இசைத் தூண்கள் அமைக்கப்பட்டுள்ளன. இவற்றுள் வடக்குப் பக்கத்தில் அமைந்த இரண்டு தூண்கள் ஒவ்வொன்றிலும், 24 சிறிய தூண்களும், தெற்குப் பக்கத் தூண்கள் ஒவ்வொன்றிலும் 33 சிறிய தூண்களும் உள்ளன. ஏழு சுரங்களையும் எழுப்பக்கூடியதாக இத்தூண்கள் அமைக்கப்பட்டுள்ளன. முற்காலத்தில் இக்கோயிலைச் சேர்ந்த தேவதாசிகள் இத்தூண்களில் இசை மீட்டி நிகழ்ச்சிகளை நடத்தியதாகக் கூறப்படுகிறது.  
தேனீ மாவட்டத்தைச் சேர்ந்த தாடிக்கொம்பு சுந்தரராசப் பெருமாள் கோயிலில் விழாக்கால நிகழ்ச்சிகள் நடைபெறுகின்ற மண்டபத்தில் இசைத் தூண்கள் உள்ளன. இவை வேதம் ஓதுவது போன்ற ஒலியைத் தர வல்லவை எனச் சொல்லப்படுகிறது.  
அழகர் கோயிலிலும் இரண்டு இசைத் தூண்கள் உள்ளன. இங்கே நடுவில் ஒரு தூணும் அதைச் சுற்றி மூன்று அடிகள் உயரமான தூண்களும் உள்ளன. இவை தட்டும்போது ஒன்றிணைந்து ஒத்திசைவான இசையை எழுப்பக்கூடியன.
# 2519 அலுமினியம் கலப்புலோகம்

**ஏஏ 2519** *(AA 2519)* என்பது ஓர் அலுமினியம் கலப்புலோகமாகும். இக்கலப்புலோகத்தில் தாமிரம் (5.3–6.4%) உலோகக் கலவையாக்கும் தனிமமாகப் பயன்படுத்தப்படுகிறது. மேலும் இதில் 0.25% சிலிக்கன், 0.30% இரும்பு, 0.10–0.50% மாங்கனீசு, 0.05–0.40% மக்னீசியம், 0.10% துத்தநாகம், 0.02–0.10% தைட்டானியம், 0.05–0.15% வனேடியம், 0.10–0.25% சிர்க்கோனியம், 0.40% சிலிக்கன்-இரும்பு சேர்மங்கள், மற்றும் 0.15% வரை அருந்தனிமங்கள் முதலியன கலந்துள்ளன The density of 2519 aluminium is . It was first registered in 1985, in the அமெரிக்க ஐக்கிய நாடு.. அமெரிக்காவில் 1985 ஆம் ஆண்டு முதன்முதலாக பதிவு செய்யப்பட்டது.
வானூர்தி கவசமாக ஏஏ 2519 கலப்புலோகம் பயன்படுத்தப்படுகிறது. ஏஏ 7039 கலப்புலோகத்தின் எறிவியல் பண்புகளுக்குச் சமமான பண்புகளை இதுவும் பெற்றுள்ளது. ஏஏ5083 கலப்புலோகத்துடன் ஒப்பிடுகையில் அரிமானத்தால் பிளவுபடும் நெருக்கடிக்கு தகைவுறுதல் பண்பு குறைவாகப் பெற்றுள்ளது .
ஏஏ2519-டி87 தகடுகளை பற்றவைப்பதற்கு ஏஏ2319 நிரப்புகள் பயன்படுகின்றன
# மெத்தில் சயனோ அக்ரைலேட்டு

அசிட்டோன், மெத்தில் எத்தில் கீட்டோன், நைட்ரோமெத்தேன், டைகுளோரோமெத்தேன் போன்ற கரிமக் கரைப்பான்களில் மெத்தில் சயனோ அக்ரைலேட்டு கரைகிறது. ஈரமான சூழலில் இச்சேர்மம் விரைவாக பலபடியாக மாறுகிறது.
# மெத்தில் சயனோ அக்ரைலேட்டு

## பாதுகாப்பு

பலபடியை சூடுபடுத்தினால் பலபடி நிலையில் இருந்து அது மீட்சியடைந்து விடும். இதனால் உருவாகும் வாயுப் பொருட்கள் நுரையீரல் மற்றும் கண்களில் கடுமையான எரிச்சலை உண்டாக்கும். தொழிலாளர்களின் தாங்கும் அளவாக எட்டு மணி நேரத்தில் மில்லியனுக்கு 2 பகுதிகள் (8மி.கி/மீ3) அல்லது குறுகிய நேர பணிநிலைகளில் மில்லியனுக்கு 4 பகுதிகள் (16மி.கி/மீ3) அளவு வரை இருக்கலாம் என்று தேசிய தொழிலாளர் பாதுகாப்பு மற்றும் உடல்நல நிறுவனம் பரிந்துரைக்கிறது .
# கொரந்தி

***கொரந்தி*** (Wild Cherry; *Antidesma bunius*) என்பது பிலந்தேசியேக் குடும்பத்தைச் சேர்ந்த ஒரு பழ மரம் ஆகும். இதுதென்கிழக்காசியா மற்றும் வடக்கு ஆத்திரேலியாவைத் தாயகமாகக் கொண்டது. இத்தாவரம் குட்டையான புதர் வகை முதல் உயரமாக வளரக்கூடிய தாவரம் வரை வேறுபட்ட தோற்றங்களைக் கொண்டது. இது சுமார் 30 மீட்டர் உயரம் வரைக் காணப்படும்.இதன் இலை முட்டை வடிவில் தோல்போன்ற 20 சதம மீட்டர் நீளம் மற்றும் ஏழு சதம மீட்டர் அகலத்தில் காணப்படும். இவை சிறிய இலைக்காம்பினால் கிளையில் இணைந்திருக்கும்.  
இவ்வினம் ஈரில்லத்தாவரமாக, அதாவது ஆண், பெண் பூக்கள் வெவ்வேறு மரங்களில் காணப்படும். வலிமையான, விருப்பூட்டாத வாசனை கொண்டு காணப்படும். பூக்கள் கிளை கொண்ட பூக்காம்புகளில் அடுக்கப்பட்டிருக்கும் பூந்துணராகக் காணப்படும். பழங்கள் கோள வடிவினதாக கொன்னைகளாகக் காணப்படும்.
# 2017 கோவா சட்டப் பேரவைத் தேர்தல்

**2017 கோவா சட்டப் பேரவைத் தேர்தல்**கோவா சட்டமன்றத்திற்கான 40 உறுப்பினர்களைத் தேர்ந்தெடுக்க 4 பிப்ரவரி 2017 அன்று நடந்த தேர்தலைக் குறிக்கும். வாக்காளர் சரிபார்க்கும் காகித தணிக்கை சோதனைஅனைத்து 40தொதிகளிலும்பொருத்தப்பட்டது. இந்தியாவில்முழு மாநிலத்திற்கும் வாக்காளர் சரிபார்க்கும் காகித தணிக்கை சோதனை பயன்படுத்தப்படுவது இதுவே முதன் முறையாகும்.
# 2017 கோவா சட்டப் பேரவைத் தேர்தல்

## பின்னணி

தற்போதைய சட்டமன்றம் மார்ச் 18, 2017 அன்றுமுடிவடைகிறது , கடந்த தேர்தலில்பாசகமனோகர் பாரிக்கர்தலைமையில் பெரும்பான்மை பெற்றது. மனோகர் பாரிக்கர் கோவாவின்தலைமை அமைச்சராக
தேர்ந்தெடுக்கப்பட்டார்.2014 இல், பாதுகாப்பு அமைச்சர்ஆக தெரிவு செய்யப்பட்டதால் அவர் பதவி விலகினார், அதன் காரணமாக லட்சுமிகாந்த் பர்சேகர் முதல்வராக பொறுப்பேற்றார்.
# 2017 கோவா சட்டப் பேரவைத் தேர்தல்

## அட்டவணை

- 11 சனவரி 2017 - வேட்பு மனு அளித்தல்
- 18 சனவரி 2017 - வேட்பு மனுவை அளிக்க கடைசி தேதி
- 19 சனவரி 2017 - வேட்பு மனுவை சீராய்வது
- 21 சனவரி 2017 - வேட்பு மனுவை திரும்ப பெறுவது
- 4 பிப்ரவரி 2017 - வாக்குப்பதிவு ஒரே கட்டமாக நடைபெறும்.
# 2017 கோவா சட்டப் பேரவைத் தேர்தல்

## கூட்டணிகள்

### பாசக

37 தொகுதிகளில் போட்டியிட்டது. மீதமுள்ள கிறுத்துவர்கள் பலமாக உள்ள 3 தொகுதிகளில் மற்ற வேட்பாளர்களை ஆதரிக்கும் என்று மாநில பாசக தலைவர் வினய் தெண்டுல்கர் தெரிவித்தார்.  
21 தொகுதிகளுக்கு வேட்பாளர்களை பாசக அறிவித்தது. வாசுகோ தொகுதி வேட்பாளர் தேர்வில் அதிருப்தி கொண்டு பாசகவின் தெற்கு கோவா மாவட்ட துணைத் தலைவர் கிருட்டிண சல்கார் கட்சியிலிருந்து விலகினார்.
# 2017 கோவா சட்டப் பேரவைத் தேர்தல்

## கூட்டணிகள்

### மகாராட்டிரவாதி கோமந்த கட்சி

2012 தேர்தலுக்கு முன்பிருந்தே தாங்கள் பாசகவுடன் கூட்டணி வைத்திருந்ததாகவும், அது தற்போது முறிந்து விட்டது என்றும் சனவரி 5, 2017 அன்று இக் கட்சியின் தலைவர் கூறினார். 22 தொகுதிகளில் மகோக போட்டியிடும் என்று கூறினார்
# 2017 கோவா சட்டப் பேரவைத் தேர்தல்

## கூட்டணிகள்

### ஆம் ஆத்மி கட்சி

ஆம் ஆத்மி முதலமைச்சர் வேட்பாளராக எல்விசு கோம்சை அறிவித்தது.
# 2017 கோவா சட்டப் பேரவைத் தேர்தல்

## வாக்குப்பதிவு

83% வாக்குப்பதிவு நடந்தது. தவறான நடத்தை விதிகள் பின்பற்றபட்டதன் காரணமாக மர்மகோவா தொகுதிக்கு மறுதேர்தல் நடத்த பரிந்துரைக்கப்பட்டது.  
| கட்சியின் பெயர் | வென்ற தொகுதிகளின் எண்ணிக்கை | பெற்ற வாக்கு % |  |
| --- | --- | --- | --- |
| இந்திய தேசிய காங்கிரசு | 17 | 28.4 |  |
| பாசக | 13 | 32.5 |  |
| தேசியவாத காங்கிரசு | 1 | 2.3 |  |
| மகாராட்டிரவாதி கோமந்த கட்சி | 3 | 11.3 |  |
| கோவா முன்னேற்ற கட்சி | 3 | 3.5 |  |
| கட்சி சார்பற்றவர்கள் | 3 | 11.1 | } |  
ஆளுநர் பாசகவை ஆட்சியமைக்க அழைத்து 15 நாட்களுக்குள் நம்பிக்கை வாக்கெடுப்பு நடத்த உத்தரவிட்டார். நம்பிக்கை வாக்கெடுப்பில் மனோகர் பாரிக்கர் தலைமையிலான பாசக அரசு வென்றுள்ளது.
# 2017 கோவா சட்டப் பேரவைத் தேர்தல்

## இதையும் பார்க்க

- உத்தரப் பிரதேச சட்டமன்றத் தேர்தல், 2017
- பஞ்சாப் சட்டமன்றத் தேர்தல், 2017
- மணிப்பூர் சட்டமன்றத் தேர்தல், 2017
- உத்தராகண்ட சட்டமன்றத் தேர்தல், 2017
# முத்துலிங்க சுவாமிகள்

**முத்துலிங்க சுவாமிகள்** என்பவர் ஈழத்துச் சித்தர்களுள் ஒருவராவார். தமிழ்நாட்டில் பதினெண் சித்தர் மரபு தோன்றி இருந்ததைப் போன்று ஈழத்திலும் சித்தர் மரபு ஒன்று தோற்றம் பெற்றிருந்தது. அது ஈழத்துச் சித்தர் பாரம்பரியம் எனப்படுகின்றது. அவ்வாறு தோன்றிய ஈழத்துச் சித்தர்களிலே முத்துலிங்க சுவாமிகளும் ஒருவராவார்.  
இலங்கையில் போர்த்துக்கேயர் ஆட்சி நிலவியிருந்த பதினாறாம் நூற்றாண்டுகளில், வட இந்தியாவின் காஷ்மீர் பகுதியிலிருந்து கதிர்காமத்திற்கு வருகை தந்தவர் *கல்யாணநாதர்*. இவரை *கல்யாணகிரி* என்றும் அழைப்பர்.  
கதிர்காம முருகனைத் தரிசிக்கும் பொருட்டு மாணிக்க கங்கைக் கரையில் சுமார் பன்னிரெண்டு ஆண்டுகள் கடுந்தவம் புரிந்தார். அவரது தவத்தின் போது வேட்டுவச் சிறுமி ஒருத்தியும், வேட்டுவச் சிறுவன் ஒருவனும் கல்யாணகிரி சுவாமிகளுக்கு குற்றவேல் புரிந்து வந்தனர். ஒருநாள் கல்யாணகிரியார் அசந்து துாங்கும் பொழுதில் வேட்டுவச் சிறுவன் அவரை எழுப்பிவிட கோபம் கொண்ட சுவாமிகள் வேட்டுவச் சிறுவர்களை சினந்து பேச சிறுவனும் எதிர்த்துப் பேசத் தொடங்கினான். இதனால் ஆத்திரம் கொண்டு சிறுவர்கைள துரத்திக் கொண்டு ஓடினார். மாணிக்ககங்கைக் கரையிேல அச் சிறுவர்கள் இருவரும் முருகனும் வள்ளியுமாகக் காட்சிதந்தனர்.  
முருகனுக்கு வாழ்நாள் முழுவதும் பணிவிடை செய்ய வேண்டும் என்ற எண்ணத்தில் கதிர்காமத்திலேயே தங்கிவிட்ட கல்யாணகிரியார் முருகப் பெருமானது மந்திர எழுத்துக்கள் எழுதப்பட்ட பொன்னால் ஆன தகடு ஒன்றை செய்தார் என்றும், அந்த யந்திரமே தற்போதும் கதிர்காம கந்தனின் உற்சவ காலங்களில் பெட்டிக்குள் வைக்கப்பட்டு யானை மீது ஊர்வலமாக எடுத்துவரப் படுவதாக கூறுவர்.  
கல்யாணகிரி சுவாமிகள் கதிர்காமத்திலேய சமாதிநிலை அடைந்தார். அவர் சமாதியடைந்த போது அவரது பூதவுடல் முத்துப்போல் பிரகாசித்து சிவலிங்கம் போல் ஒடுங்கியதால் அடியாா்கள் இவரை "முத்துலிங்க சுவாமிகள்" என அழைத்தனர்.  
இவரது சமாதி கதிா்காமத்தில் வள்ளியம்மன் கோவிக்குப் பக்கத்தில், மாணிக்ககங்கைக்கு அருகில் அமைந்துள்ளது. தற்போது இதுவே கதிர்காமச் சிவன் கோயிலாகக் காணப்படுகின்றது.
# வெள்ளைப் பள்ளிவாசல், நாசரேத்து

**வெள்ளைப் பள்ளிவாசல்** (White Mosque) (, ) இஸ்ரேல் நாட்டின் நாசரேத்து நகரில் உள்ள பழமையான மசூதி ஆகும்
நாசரேத்து நகரின் பழைய சந்தையில் மையத்தில் ஹரத் அல்காமா எனப்படும் பள்ளிவாசல் சதுக்கத்தில் உள்ளது.
# வெள்ளைப் பள்ளிவாசல், நாசரேத்து

## அமைப்பு

இப்பள்ளிவாசல் பென்சில் வடிவ மினார் கொண்டுள்ளது.
# கபிலவஸ்து மாவட்டம்

கபில வஸ்து மாவட்டத்தின் அமைவிடம்]]  
**கபிலவஸ்து மாவட்டம்** , நேபாளத்தின் லும்பினி மாநிலத்தில் உள்ளது. இம்மாவட்ட நிர்வாகத் தலைமையிட நகரம் கபிலவஸ்து ஆகும். கபிலவஸ்து நகரத்தின் லும்பினி தோட்டத்தில் புத்தர் பிறந்தார்.  
1,738 சதுர கிலோ மீட்டர் பரப்பளவு கொண்ட கபிலவஸ்து மாவட்ட மக்கள் தொகை, 2011-ஆம் ஆண்டின் மக்கள் தொகை கணக்கெடுப்பின் படி 5,71,936 ஆகும். மொத்த மக்கள் தொகையில் ஆண்கள் 2,85,599 ஆகவும், பெண்கள் 286,337 ஆகவும் உள்ளனர். இம்மாவட்டத்தில் 91,321 வீடுகள் உள்ளது.
# கபிலவஸ்து மாவட்டம்

## வரலாறு

கபிலவஸ்து கௌதம புத்தர் பிறந்த சாக்கியர் குலத்தவர்களின் நாடாகும்.
# கபிலவஸ்து மாவட்டம்

## புவியியல் மற்றும் தட்ப வெப்பம்

புவியியல் படி, இம்மாவட்டம் தராய் சமவெளி மற்றும் சுயுரி மலைப் பகுதிகளைக் கொண்டது.  
கபிலவஸ்து மாவட்டத்தின் கிழக்கில் ரூபன்தேகி மாவட்டம், வடமேற்கில் துயுக்குரி மாவட்டம், வடக்கில் டாங் மாவட்டம் மற்றும் அர்காகாஞ்சி மாவட்டம், தெற்கில் இந்தியாவின் அவத் பகுதியின் பலராம்பூர் மாவட்டம் எல்லைகளாக அமைந்துள்ளது.
| புவியியல் மற்றும் தட்ப வெப்பம் | உயரம் | பரப்பு % |  |
| --- | --- | --- | --- |
| Lower Tropical climate | 300 மீட்டருக்கும் கீழ் | 86.8% |  |
| Upper Tropical | 300 - 1,000 மீட்டர் | 12.0% |  |
| Subtropics | 1,000 - 2,000 மீட்டர் | 1.2% | } |  
கபிலவஸ்து மாவட்டத்தின் கோடைக் கால வெப்ப நிலை 27° செல்சியஸ் வரையிலும், குளிர் கால வெப்பம் 15° செல்சியசிக்கும் குறைவாக உள்ளது.
# கபிலவஸ்து மாவட்டம்

## மக்கள் தொகையியல்

2001-ஆம் ஆண்டின் மக்கள் தொகை கணக்கெடுப்பின் படி, கபிலவஸ்து மாவட்டத்தின் மக்களில் 90% நேபாளியர்களும், 10% இந்தியக் குடியுரிமையுள்ள மக்கள் ஆவர்.  
2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்களில் அவதி பேசுபவர்கள் 80 விழுக்காடும், தாரு மொழி பேசுவோர் 5 விழுக்காடும், நேபாள மொழி பேசுவோர் 15 விழுக்காட்டினராகவும் உள்ளனர்.
# கபிலவஸ்து மாவட்டம்

## நகராட்சிகள் மற்றும் கிராம வளர்ச்சி மன்றங்கள்

### நகராட்சிகள்

இம்மாவட்டம் கபிலவஸ்து, பான்கங்கா, பிரிக்குடி, சிவராஜ், கிருஷ்ணா நகர், புத்த பதிகா என ஆறு நகராட்சிகளைக் கொண்டுள்ளது.
# கபிலவஸ்து மாவட்டம்

## நகராட்சிகள் மற்றும் கிராம வளர்ச்சி மன்றங்கள்

### கிராம வளர்ச்சி மன்றங்கள்

இம்மாவட்டம் எழுபத்தி ஏழு கிராம வளர்ச்சி மன்றங்களைக் கொண்டுள்ளது.
# கபிலவஸ்து மாவட்டம்

## பொருளாதாரம்

இம்மாவட்ட மக்களில் பெரும்பாலானோர் வேளாண்மைத் தொழிலையே சார்ந்து வாழ்கின்றனர். நெல் மற்றும் கோதுமை பயிரிடுதல் முக்கிய சாகுபடியாகும். கரும்பு பணப் பயிராக பயிரிடப்படுகிறது. மேலும் எண்ணெய் வித்துக்களும் பயிரிடப்படுகிறது.
| பயிர் | உற்பத்தி (மெட்ரிக் டன்கள்) |  |
| --- | --- | --- |
| நெல் | > 150,000 |  |
| கோதுமை | 25,000-35,000 |  |
| கரும்பு | > 175,000 |  |
| எண்ணெய் வித்துக்கள் | 1,000-5,000 | } |
# கபிலவஸ்து மாவட்டம்

## உலகப் பாரம்பரியக் களங்கள்

ஐக்கிய நாடுகள் சபையின் யுனேஸ்கோ நிறுவனம் அங்கீகாரம் செய்த உலகப்பாரம்பரியக் களங்களில் பல இம்மாவட்டத்தில் உள்ளது.  
புத்தர் தொடர்பான 138 தொன்மையான இடங்கள் இம்மாவட்டத்தில் கண்டறியப்பட்டுள்ளது.
# கபிலவஸ்து மாவட்டம்

## இதனையும் காண்க

- நேபாளத்தின் மாவட்டங்கள்
- லும்பினி
- கபிலவஸ்து
# பின்னடைவுத் திசைவேகம்

**பின்னடைவுத் திசைவேகம்** *(Recessional velocity)* என்பது ஒரு பொருள் விலகிச் செல்லும், குறிப்பாக பூமியிலிருந்து விலகிச்செல்லும் விகிதத்தைக் குறிக்கிறது.
# பின்னடைவுத் திசைவேகம்

## அண்டவியல் பயன்

வெகு தொலைவிலுள்ள விண்மீன் பேரடைகளுக்கு பின்னடைவு திசைவேகம் மிகவும் பொருத்தமாக உள்ளது. பூமியிலிருந்து அவற்றுக்கிடையே உள்ள தொலைவுக்கு ஏற்ப அவற்றின் சிவப்புப் பக்கப் பெயர்ச்சி விகிதச் சம அளவில் நகர்கிறது (அப்பிள் விதி). சிவப்புப் பக்கப் பெயர்ச்சி பொதுவாக பின்னடைவு திசைவேகத்தின் விளைவாக நிகழ்கிறது என்று பொருள் விளக்கம் தரப்படுகிறது. இப்பின்னடைவுத் திசைவேகம் ஒரு வாய்ப்பாட்டின் வழியாகக் கணக்கிடப்படுகிறது.  
:<math>v = H_0 D\ </math>  
இங்கு <math>H_0</math> என்பது அப்பிள் மாறிலியைக் குறிக்கிறது. <math>D</math> என்பது இடையீட்டுத் துரம் மெகாபார்செக் அல்லது மெகாபுடைநொடியையும், <math>v</math> என்பது பின்னடைவுத் திசைவேகத்தையும் குறிக்கிறது. இது பொதுவாக கிலோமீட்டர்/வினாடி களில் அளவிடப்படுகிறது.
சிவப்புப் பக்கப் பெயர்ச்சியின் போது பொதுவாக வெளிவிடப்படும் மின்காந்த கதிர்வீச்சின் அடிப்படையிலேயே பின்னடைவுத் திசைவேகம் கணக்கிடப்படுகிறது. விண்மீன் பேரடையின் தொலைவானது பின்னர் அப்பிள் விதியைக் கொண்டும் கணக்கிடப்படுகிறது.
# சிராத்தம்

, கொல்கத்தா]]
**சிராத்தம்** (சமசுகிருதம்: श्राद्ध, *Śrāddha*) என்பது இந்து மத அனுட்டனாங்களில் அபரக்கிரியைகளில் ஒன்றாகும். சில இடங்களில் இதனை **சிரார்த்தம்** என்று எழுதுவர். ஆயினும் சிராத்தம் என்பதே சரி என்பது ஆன்மீக அறிஞர்களின் கருத்தாகும்.. சிராத்தம் என்பதன் பொருள் சிரத்தையோடு செய்யவேண்டியது என்பதாகும். இதனை *பிதிர்கருமம்* எனும் பொருளில் எல்லாப் பிதிர்க்கருமங்களையும் குறிப்பதற்குப் பயன்படுத்துவர். எனினும் சிராத்தம் என்பது, *ஆட்டைத்திவசம்(வருஷாப்திகம்)* அதாவது ஒருவா் இறந்து ஒரு ஆண்டின் பின் செய்யும் சிராத்தம், *திவசம்* என்பது ஆண்டுதோறும் அதே திதியில் செய்யப்படுவது ஆகும். இதனைத் *திதி* என்றும் கூறுவர்.  
சிராத்தத்தின் நோக்கம், இறந்த முன்னோர்களுக்கு நாம் செய்ய வேண்டிய கடமைகளை நிறைவேற்றுவதும், அவர்களின் ஆன்மாக்களை சாந்தப்படுத்துவதும், அவர்களின் பாவங்களைப் போக்குவதும் ஆகும். சிராத்தம் என்பது இறந்த மூதாதையரின் நினைவாக செய்யப்படும் ஒரு சடங்கு; இந்த சடங்கு இந்துமதத்தினரில் அனைத்து ஆண்களுக்கும் (துறவிகள் தவிர) விதிக்கப்பட்ட ஒரு சமூக மற்றும் மதப் பொறுப்பாகும். இது இறந்தவர்களின் ஆன்மாக்களை அவர்களின் மறுபிறப்பு மற்றும் மறுபிறவிக்கு முன் கீழ் பகுதிகளிலிருந்து உயர்ந்த பகுதிகளுக்கு அவர்களின் புனித யாத்திரையில் பாதுகாத்தல் மற்றும் ஆதரவளிப்பதாகும். சிராத்தம் மிகுந்த பக்தியுடன் செய்வதன் முக்கியத்துவம் சாஸ்திரங்களில் குறிப்பிடப்பட்டுள்ளது. ""மகன் தனது பெற்றோரை 'புட்' என்ற நரகத்தில் இருந்து காப்பாற்றுகிறான், அதனால் 'புத்திரன்' என்று அழைக்கப்படுகிறான்'' என்று கருட புராணத்தின் (21.32) வசனத்தை மேற்கோள் காட்டி கூறப்படுகிறது. "மூதாதையர்கள்" என்ற வார்த்தையானது இறந்த மூதாதையர்களின் ஆன்மாக்கள் அல்லது சரியான சடங்குகளின்படி தகனம் செய்யப்பட்ட அல்லது தகனம் செய்யப்பட்ட அனைத்து இறந்தவர்களின் ஆன்மாக்களையும் குறிக்கிறது.  
சிராத்தம் செய்யும்போது இறந்தவரது ஆன்மா ஈடேற்றம் அடைவதற்கு, பரிபூரண சித்தியின் பொருட்டு அரிசி, உழுந்து, எள், தயிர், பால், தேன், வாழைப்பழம், நெய் எனும் பொருட்கைள உருண்டையாக உருட்டி பிண்டமிடல் இடம்பெறும்.  
சிராத்த கிரியைகளி்ல் எள்ளும், தண்ணீரும் இறைத்தல் மிக முக்கிய இடத்தைப் பெறுகின்றது. தர்ப்பையைக் குறுக்காகப் பிடித்து, அத் தர்ப்பை தர்ப்பப்பை மூலத்திலிருந்து எள்ளுக்கலந்த நீரை பெருவிரல் மூலமாக விழச்செய்வர். அவ்வேளையில் தங்கள் முன்னோர்களின் மூன்று தலைமுறைப் பெயர்கள் சொல்லப்படும்.  
தர்ப்பண முடிவிலே "என் குலப்பிதிரர்களே, பூமியில் விடப்பட்ட இந்த நீரினால் நற்கதியும், திருப்தியும் அடையுங்கள்" என்று கூறி, தர்ப்பை எள்ளுடன் தீர்த்தத்தில் இடப்படும்.  
ஒருவர் இறந்த திதியைக் கொண்டே சிராத்தம் நிச்சயிக்கப்படுகின்றது. ஒரு மாதத்தில் இரு தடவைகள் சிராத்த திதி வந்தால் பின்னைய திதியினைக் கைக்கொண்டு சிராத்தம் செய்வது விதி.  
உத்தர காமிக ஆகமத்தில் 29வது படலத்தில் சிராத்தவிதி கூறப்பட்டுள்ளது.  
சிராத்தத்தின் முடிவில் பசுக்களுக்கு உணவு வழங்குவது சிறப்பாகக் கருதப்படுகிறது. பிதிரர்க்கும், தெய்வத்திற்கும், விருந்தினர்க்கும், இனத்திற்கும் தருமம் செய்தல் தலையான தருமம் என்று கூறி இல்லறத்தானின் கடமைகளுள் ஒன்றாக பித்ருக்களுக்கு தானம் செய்வது கடமை என வலியுறுத்தியுள்ளார்
: "தென்புலத்தார் தெய்வம் விருந்துஒக்கல் தானென்றாங்கு ஐம்புலத்தாறு ஓம்பல் தலை"
# சிராத்தம்

## இதனையும் காண்க

- பித்துரு உலகம்
- தர்ப்பணம்
# காப்ரேபலாஞ்சோக் மாவட்டம்

நாட்டின் பாக்மதி மாநிலத்தில் காப்ரேபலாஞ்சோக் மாவட்டத்தின் அமைவிடம்]]  
**காப்ரேபலாஞ்சோக் மாவட்டம்** (Kavrepalanchok District) நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டம் நேபாளத்தின் மத்தியப் பிராந்தியத்தில் உள்ள பாக்மதி மாநிலத்தில் அமைந்த 13 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **துலிகேல்** நகரம் ஆகும்.  
1,396 சதுர கிலோ மீட்டர் பரப்பளவு கொண்ட காப்ரேபலாஞ்சோக் மாவட்டத்தின் மக்கள் தொகை 3,81,937 ஆகும். மாவட்டத்தின் பொருளாதாரம் வேளாண்மை மற்றும் சுற்றுலாவைச் சார்ந்து உள்ளது.
# காப்ரேபலாஞ்சோக் மாவட்டம்

## நிலவியல் மற்றும் தட்ப வெப்பம்

| நேபாளப் புவியியல்#தட்ப வெப்ப மண்டலங்கள் | உயரம் | பரப்பளவு % |  |
| --- | --- | --- | --- |
| Lower Tropical climate | 300 மீட்டர்களுக்கும் கீழ் (1,000 அடிகள்) | 0.1% |  |
| Upper Tropical | 300 - 1,000 மீட்டர்கள்
1,000 - 3,300 அடிகள் | 23.6% |  |
| Subtropics | 1,000 - 2,000 மீட்டர்கள்
3,300 - 6,600 அடிகள் | 65.3% |  |
| Temperate climate | 2,000 - 3,000 மீட்டர்கள்
6,400 - 9,800 அடிகள் | 9.6% | } |
# காப்ரேபலாஞ்சோக் மாவட்டம்

## மருத்துவம்

கிராமபுறங்களே கொண்ட இம்மாவட்டத்தின் கிராம வளர்ச்சி மன்றங்களால் நடத்தப்படும் ஆரம்ப சுகாதர மையங்கள் உள்ளது. இம்மாவட்டத்தில் பல்நோக்கு மருத்துவ மனைகள் இல்லாத காரணத்தினால், பொது மக்கள் உள்ளூர் தொண்டு நிறுவனங்கள் வழங்கும் மருத்துவ சிகிச்சைகளை மேற்கொள்கின்றனர்.
# காப்ரேபலாஞ்சோக் மாவட்டம்

## இதனையும் காண்க

- நேபாளத்தின் மாவட்டங்கள்
- நேபாள மாநிலங்கள்
- நேபாள நகரங்கள்
- நேபாள கிராமிய நகராட்சிகள்
# கற்கோவளம்

**கற்கோவளம்** என்பது இலங்கையின் வடக்கே யாழ்ப்பாண மாவட்டம், வடமராட்சிப் பகுதியில் அமைந்துள்ள வரலாற்றுப் புகழ்மிக்க ஓர் ஊராகும். இது வங்கக்கடலை கிழக்குப்புறஎல்லையாகக் கொண்டஊராகும். இது பருத்தித்துறைக்கு தென்கிழக்காக ஏறத்தாழ 2 கிலோமீட்டர் தூரத்தில் அமைந்துள்ளது. இவ்வூருக்கு அருகாமையில் தும்பளை, வராத்துப்பளை, புனிதநகர் ஆகிய ஊர்கள் அமைந்துள்ளன.  
கற்கோவள மக்கள் கடற்றொழிலினை முக்கிய தொழிலாகக் கொண்டு தங்களுடைய வாழ்க்கைச் செயற்பாடுகளை மேற்கொள்ளுகின்றனர். இவ்வூரில் சிறீகும்பி முத்துமாரி அம்மன், கும்பி முருகன், வீரபத்திரர் போன்ற ஆலயங்கள் உள்ளன. இவ்வாலயங்களைக் களமாகக் கொண்டு கூத்துகள், இசைநாடகங்கள், கும்மி, கரகம், உடுக்கு, நடனம் எனப் பல்வேறுபட்ட கலைவடிவங்கள் இங்கு வளர்ச்சியடைந்து வருகின்றன.
# கற்கோவளம்

## பெயர்க் காரணம்

கடலுக்குள் கற்களைக் கொண்ட நீண்ட தரைமுனை யுள்ள ஊர் என்பதே கற்கோவளம் எனப்பட்டது என பேராசிரியர் இ. பாலசுந்தரம் குறிப்பிடுகிறார்.
# கற்கோவளம்

## கற்கோவள மக்களின் மரபுக்கலைகள்

கிராமிய வழிபாட்டுமுறைகள் உள்ள பல ஆலயங்கள் கற்கோவளத்தில் உண்டு.தொடக்கக் காலங்களில் கிராமியவழிபாட்டு முறையிலிருந்து தற்பொழுதுபூசகர்களால் பூசை செய்யப்பட்டு வந்தாலும் இவ்வாலயங்களில்பொங்குதல், வேள்வி செய்தல், உருவாடுதல் ,மடைபரப்புதல், பஜனைசெய்தல் போன்றனநடைபெற்று வருகின்றன.சச்சியம்மன்,முனியப்பர் போன்ற ஆலயங்களில்வருடாவருடம் மடை செய்யப்பட்டு வருகின்றது.இம்மடையின்பொழுது கள்ளு, சாராயம், போன்ற குடிவகைகளும்இறைச்சி, மீன், முட்டை,பழங்கள் போன்ற உணவுவகைகளும்படைக்கப்படுவதோடு ஆண்களும் பெண்களும்உருவாடி குடிவகைகள், உணவு வகைகளைத்தாமும் உண்டு பிறருக்கும்கொடுப்பார்கள். கும்மியடித்தல், உடுக்கடித்தல்போன்ற சந்தர்ப்பங்களிலும் உருவாடி கட்டுச்சொல்லுகின்ற வழமையும்உண்டு.  
கற்கோவளத்து மக்களால்அறிக்கை செய்யப்படுகின்ற கலைவடிவங்களாககும்மி,கரகம்,உடுக்கு,கூத்து,இசைநாடகம் போன்ற கலைகள் காணப்படுகின்றன.கும்மியடிப்பதன் மூலம்அம்மனைமகிழ்விக்கலாம்என்ற நம்பிக்கைஇவ்வூர் மக்களிடையே காணப்படுகின்றது. இவர்களுடையகுலதெய்வமாக விளங்குகின்றகும்பிமணல்முத்துமாரியம்மன் கோவிலில் கும்மியடித்தலும், கும்மியடித்துமுடிந்தபின்பு பல்வேறுபட்டபாத்திரங்களைஏற்று நடித்துமகிழ்வதும்பலநூறு ஆண்டுகளுக்குமுன்பிருந்துநடைபெற்றுவருகின்றது.தொன்றுதொட்டு கும்மியடிப்பதில் சிறுவர்கள்முதல் வயதுமுதிர்ந்தபெண்கள்வரை ஊரிலேயுள்ள அனைவரும்கலந்துகொள்ளுவார்கள்.கும்பிமுத்துமாரியம்மன் ஆலயத்தில்ஆண்டுதோறும் சித்திராபௌர்ணமிக்குமுதல்ஒன்பதுநாட்களும் நவராத்திரிவிழாவின்பொழுதும்தொடர்ந்து ஒன்பதுநாட்கள் கும்மியடிப்பார்கள்.
# கற்கோவளம்

## இங்குள்ள ஆலயங்கள்

- கும்பிமணல் பதியுறை முத்துமாரியம்மன் கோவில்
- கற்கோவளம் பேச்சியம்மன் ஆலயம்
- கற்கோவளம் புனித செபஸ்தியார் ஆலயம்
# கற்கோவளம்

## இங்குள்ள பாடசாலைகள்

- கற்கோவளம் மெதடிஸ்த மிசன் தமிழ்க் கலவன் பாடசாலை
# மிளகுச் சம்பா (நெல்)

**மிளகு சம்பா** பாரம்பரிய நெல் வகைகளில் ஒன்றான இது, சற்றே வித்தியாசமான உருண்டை வடிவத்தில் காணப்படும் நெல் வகையாகும். பார்ப்பதற்கு மிளகுபோல இருப்பதால், மிளகு சம்பா என அழைக்கப்படும் இவ்வகை, வெண்ணிறமான சன்ன இரக அரிசியைக் கொண்டது. 130 நாள் வயதுடைய இந்த இரக நெல், உயரமான பகுதியில் விளையக்கூடியதும், நேரடி விதைப்புக்கும், மற்றும் நடவு முறைக்கும் ஏற்றதாகும். தமிழகத்தில் பரவலாகப் பயிர் செய்யப்பட்டுவரும் இவ்வகை நெல்லுக்கு, எந்த இரசாயன உரங்களும் தேவையற்றது. ஒற்றை நாற்று முறையில் (திருந்திய நெல் சாகுபடி முறையில்) நடவு செய்யும்போது, அதிகத் தூர் (கதிர்) வெளிவந்து அதிகபட்சம் ஏக்கருக்கு 28 மூட்டை வரையில் மகசூலாக கிடைக்கும் என கூறப்படுகிறது.
# மிளகுச் சம்பா (நெல்)

## மருத்துவ குணம்

பண்டையக் காலத்தில் மற்போர் வீரர்கள் இதை உண்டு வலிமை பெற்றுள்ளதாக கருதப்படும் மிளகு சம்பா நெல்லின் அரிசி, அதிக மருத்துவக் குணம் கொண்டது அறியப்படுகிறது. இந்த நெல்லின் அரிசியில் வடித்த கஞ்சி, பசியைத் தூண்டவும், மற்றும் தலைவலியைப் போக்கும் தன்மையை கொண்டது. வாதம் போன்ற பலவிதமான நோயைப் போக்கி உடலுக்கு ஆரோக்கியத்தை அளிக்கிறது.
# மிளகுச் சம்பா (நெல்)

## அகத்தியர் குணபாடம்

மிளகுச்சம் பாவரிசி மென்சுகத்தைச் செய்யும்  
அளவில்பல் நோயை அகற்றுங் – களகளெனத்  
தீபனத்தைத் தூண்டிவிடுந் தீரா வளிதொலக்குஞ்  
சோபனத்தைச் செய்நகையாய்! சொல்.  
மேற்கூறிய பாடலின் பொருளானது, இது நன்மையைக் கொடுத்து, பசித்தீயை வளர்க்கும் எனவும், மற்றும் பெருவளி முதலிய பலவித நோய்களை அகற்றும் என்றும் கூறப்படுகிறது.
# மிளகுச் சம்பா (நெல்)

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
- சம்பா (அரிசி)
- சம்பா மாவட்டம் (*தொடர்பற்றக் கட்டுரை*)
# மெத்தில் புளோரோசல்போனேட்டு

**மெத்தில் புளோரோசல்போனேட்டு** *(Methyl fluorosulfonate)* என்பது FSO<sub>2</sub>OCH<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மந்திர மெத்தில் என்ற பெயராலும் அழைக்கப்படும் இச்சேர்மம் ஒரு நிறமற்ற நீர்மமாகும். வலிமையான மெத்திலேற்றும் முகவரான இச்சேர்மம் சில கரிமத் தொகுப்புவினைகளில் பயன்படுத்தப்படுகிறது. டிரைபுளோரோமெத்தேன்சல்போனேட்டு என்ற கரிமச் சேர்மத்துடன் நெருங்கிய தொடர்பு கொண்ட சேர்மமாக உள்ளது. புளோரோ சல்போனிக் அமிலம் மற்றும் இருமெத்தில் சல்பேட்டு ஆகிய இரண்டு சேர்மங்களின் சமமோலார் அளவு கலைவையை காய்ச்சி வடித்தால் மெத்தில் புளோரோசல்போனேட்டு தயாரிக்க முடியும். முதன்முதலில் மெத்தனாலுடன் புளோரோசல்போனிக் அமிலத்தை வினைபுரியச் செய்து இச்சேர்மத்தைத் தயாரித்தார்கள்  
மெத்தில் அயோடைடை விட அதிக வினைத்திறம் மிக்கதாக மெத்தில் புளோரோசல்போனேட்டு உள்ளது.
# மெத்தில் புளோரோசல்போனேட்டு

## முன் பாதுகாப்பு

மிகக் கடுமையான ஒரு நச்சுப்பொருளாக உயிர் கொல்லும் அளவு எல்சி50 (எலி) ~ 5 பகுதிகள்/மில்லியன் என்ற அளவைக் கொண்டுள்ளது.
# நாகப்பட்டினம் மெய்கண்டமூர்த்தி சுவாமி கோயில்

**நாகப்பட்டினம் மெய்கண்டமூர்த்தி சுவாமி கோயில்** நாகப்பட்டினம் மாவட்டத்தில் நாகப்பட்டினம் நகரிலுள்ள முருகன் கோயிலாகும்.
# நாகப்பட்டினம் மெய்கண்டமூர்த்தி சுவாமி கோயில்

## அமைவிடம்

நாகப்பட்டினத்திலுள்ள நீலாயதாட்சி தெற்கு வீதியில் நாகப்பட்டினம் காயாரோகணர் நீலாயதாட்சி அம்மன் கோயிலின் தென் பகுதியில் இக்கோயில் உள்ளது. குமரக்கோயில் என்றும் இக்கோயிலை அழைக்கின்றனர்.
# நாகப்பட்டினம் மெய்கண்டமூர்த்தி சுவாமி கோயில்

## இறைவன், இறைவி

இக்கோயிலில் உள்ள மூலவர் சட்டைநாதர். பைரவர் மிக உக்கிரமாகக் காணப்பட்டதால் அவருக்கு இடப்புறமாக அமுதவல்லி அம்மன் சன்னதி அமைக்கப்பட்டு, பைரவர் சாந்த மூர்த்தியானதாகக் கூறுகின்றனர்.
# நாகப்பட்டினம் மெய்கண்டமூர்த்தி சுவாமி கோயில்

## வரலாறு

நாகப்பட்டினத்திருந்த 12 சிவன் கோயில்களில் உப்பனாற்றக்ரையில் இருந்த கோயிலான கார்முகீசுவரர் கோயில் காலவெள்ளத்தில் சிதிலமடைந்தது. பின்னர் அக்கோயில் பூமிக்குள் புதையுண்டுபோனது. அக்கோயிலில் முருகன் சன்னதி ஒன்று இருந்தது. புதையுண்ட அந்த சூழலில் இக்கோயிலில் இருந்த முருகன், அவருடைய பக்தரான புதுவை துபாஷி ஆனந்தரங்கம்பிள்ளையின் கனவில் தோன்றியதாகவும், தான் மறைந்திருந்த இடத்தை அவருக்கு உணரவைத்ததாகவும், தனக்காக கோயில் அமைக்கக் கூறியதாகவும் கூறுவர். ஆனந்தரங்கம்பிள்ளையின் நாட்குறிப்பில் இச்செய்தி உள்ளதாகச் செவிவழிச் செய்திகள் கூறுகின்றன.
# நாகப்பட்டினம் மெய்கண்டமூர்த்தி சுவாமி கோயில்

## அமைப்பு

மூலவர் சன்னதியில் மெய்கண்டமூர்த்தி சுவாமி எனப்படுகின்ற முருகன் உள்ளார். இந்திரன் முருகனுக்கு தன்னுடைய ஐராவதம் என்கின்ற யானையைப் பரிசாகத் தந்ததை நினைவூட்டும் வகையில் முருகன் எதிரில் மயிலுக்குப் பதிலாக யானையைக் காணமுடியும். இந்திரனை அமைத்த குபேரன் இங்கு உள்ளார். துர்க்கையம்மன் சன்னதி தெற்கு நோக்கிய நிலையில் உள்ளது.
# வடசேரி கிறிஸ்டோபர் பேருந்து நிலையம், நாகர்கோவில்

**வடசேரி கிறிஸ்டோபர் பேருந்து நிலையம்** என்பது கன்னியாகுமரி மாவட்டத்தின் முக்கியமான புறநகர் பேருந்து நிலையமாகும். இப்பேருந்து நிலையம் நாகர்கோவில் நகராட்சியின் கட்டுபாட்டில் உள்ளது.
# வடசேரி கிறிஸ்டோபர் பேருந்து நிலையம், நாகர்கோவில்

## சேவைகள்

தமிழ்நாட்டின் பெரும்பாலான மாவட்டங்களுக்கும், கேரளா மற்றும் கர்நாடகா மாநிலங்களின் சில பகுதிகளுக்கும் இப்பேருந்து நிலையத்திலிருந்து பேருந்துகள் இயக்கப் படுகின்றன. கன்னியாகுமரி மாவட்டத்தின் சில பகுதிகளுக்கும் நகர மற்றும் புறநகர் பேருந்து சேவைகள் இப்பேருந்து நிலையத்திலிருந்து பேருந்துகள் இயக்கப் படுகின்றன.
# வடசேரி கிறிஸ்டோபர் பேருந்து நிலையம், நாகர்கோவில்

## சேவைகள்

### முக்கிய வழிதடங்கள்

திருநெல்வேலி, மதுரை, திருச்செந்தூர், திருவனந்தபுரம், சென்னை, ஊட்டி, வேளாங்கண்ணி, வேலூர், பெங்களூர், புதுச்சேரி, திருப்பூர், கோயம்புத்தூர், திண்டுக்கல், இராமேஸ்வரம், திருச்சி, தஞ்சாவூர்
# வடசேரி கிறிஸ்டோபர் பேருந்து நிலையம், நாகர்கோவில்

## வசதிகள்

1. **இணைய முன்பதிவு மையம்** தமிழ்நாடு அரசு பேருந்துகளுக்கு முன்பதிவு செய்ய முன்பதிவு மையம், தமிழ்நாடு அரசு விரைவுப் போக்குவரத்துக் கழகத்தால் அமைக்கப்பட்டு பயணிகளுக்கு முன்பதிவு செய்து கொடுக்கப்படுகிறது.
1. **கட்டண கழிப்பறை**
1. **இருசக்கர வாகனங்கள் பாதுகாப்பு மையம்**
# நாகப்பட்டினம் நாகநாதசுவாமி கோயில்

**நாகப்பட்டினம் நாகநாதசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# நாகப்பட்டினம் நாகநாதசுவாமி கோயில்

## அமைவிடம்

இக்கோயில் நாகப்பட்டினம் சட்டநாதர் கோயிலின் வடக்கு வீதியில் அமைந்துள்ளது.
# நாகப்பட்டினம் நாகநாதசுவாமி கோயில்

## இறைவன், இறைவி

இக்கோயிலில் ஆதிசேசன் வணங்கிய நாகநாதசுவாமி மூலவராக உள்ளார். உலகநாயகியாக அகிலாண்டேஸ்வரி என்ற பெயரில் இறைவி உள்ளார். இராமன் வணங்கிய மூலவர் என்ற பெருமை பெற்ற கோயிலாகும்.
# நாகப்பட்டினம் நாகநாதசுவாமி கோயில்

## அமைப்பு

மூன்று நிலை ராஜகோபுரத்தைக் கொண்டு இக்கோயில் அமைந்துள்ளது. நுழைவாயில் உள்ள கல்வெட்டு ஒன்றில் ராஜராஜப்பெரும்பள்ளி என்று குறிப்பிடப்பட்டுள்ளது. ராஜகோபுரம், மூலவர் சன்னதி, இறைவி சன்னதி உள்ளிட்ட அமைப்புகளைக் கொண்டு இக்கோயில் அமைந்துள்ளது.
# நெல்லுக்கடை மாரியம்மன் கோயில்

**நெல்லுக்கடை மாரியம்மன் கோயில்** என்பது தமிழ்நாடு மாநிலத்தின் நாகப்பட்டினம் மாவட்டத்தில் உள்ள ஓர் அம்மன் கோயில் ஆகும்.
# நெல்லுக்கடை மாரியம்மன் கோயில்

## அமைவிடம்

இக்கோயில் நாகப்பட்டினம் நகரில் அமைந்துள்ளது.
# நெல்லுக்கடை மாரியம்மன் கோயில்

## மூலவர்

அழகிய இராஜகோபுரத்தையும், உள் திருச்சுற்றையும் கொண்டு இக்கோயில் அமைந்துள்ளது. இக்கோயிலில் உள்ள மூலவர் மாரியம்மன் நான்கு கரங்களைக் கொண்டு அமைந்துள்ளார். சிறந்த பிரார்த்தனைத் தலம் என்ற பெருமையினை இக்கோயில் பெற்றுள்ளது. அவ்விழா சித்திரை மாதத்தில் நடைபெறுகிறது. குழந்தை வரம் வேண்டுகின்றவர்கள் தம் பிரார்த்தனை நிறைவேறியபின்னர் நேர்த்திக்கடனை நிறைவேற்றும்பொருட்டு தங்கள் குழந்தைகளை செடில் உற்சவத்தில் பங்கேற்கவைக்கின்றனர். ஏற்றம் போல அமைந்துள்ள செடிலில் குழந்தைகளைத் தாங்கிய படியானது பூசாரியால் சக்கரம் போல சுழற்றப்படுவதே நேர்த்திக்கடனாகக் கருதப்படுகிறது.
# அரைல்

**அரைல்** *(Aryl)* என்பது அரோமாட்டிக் வளையத்திலிருந்து தருவிக்கப்படும் ஒரு பதிலி அல்லது கரிம வேதியியல் வேதி வினைக்குழு என்று கருதப்படுகிறது. வழக்கமாக பீனைல், நாப்தைல், தையீனைல், இண்டோலைல், இத்யாதி போன்ற ஒரு அரோமாட்டிக் ஐதரோ கார்பன் அரைலாகச் செயல்படுகிறது. பொதுமைப்படுத்தவும் சுருக்கக்குறியீடாகவுமே அரைல் என்ற சொல் பயன்படுத்தப்படுகிறது. வேதியியல் கட்டமைப்பு வரைபடங்களில் இடப்படும் "Ar" என்ற குறியீடு அரைல் குழுவிற்கான ஒர் இடம்பிடிப்பான் எனக்கருதப்படுகிறது.  
பீனைல்( C6H5 ) அரைல் குழுவிற்கு மிக எளிய ஓர் உதாரணமாகும். இது பென்சீனிலிருந்து தருவிக்கப்படுகிறது. தொலைல் குழு (CH3C6H4) தொலுயீனிலிருந்தும், சைலீல் குழு ((CH3)2C6H3) சைலீனிலிருந்தும் , நாப்தைல் குழு (C10H7) நாப்தலீன்|நாப்தலீனிலிருந்தும் தருவிக்கப்படுகின்றன.  
அரைலேற்றம் என்பது ஒரு வேதிப்பொருளுடன் அரைல் குழுவை இணைக்கின்ற ஒரு வேதிச் செயன்முறையாகும்.
# நாகப்பட்டினம் அகத்தீசுவரசுவாமி கோயில்

**நாகப்பட்டினம் அகத்தீசுவரசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# நாகப்பட்டினம் அகத்தீசுவரசுவாமி கோயில்

## அமைவிடம்

இக்கோயில் நாகப்பட்டினம் நகரில் வெளிப்பாளையம் பகுதியில் அமைந்துள்ளது.
# நாகப்பட்டினம் அகத்தீசுவரசுவாமி கோயில்

## இறைவன், இறைவி

அகத்தியர் வழிபட்ட இக்கோயிலில் அவர் உருவாக்கிய குளத்தின் முன்பாக அகத்தியர் சன்னதி உள்ளது. அகத்தியர் வழிபட்டதற்குச் சான்றாக இச்சன்னதி அமைந்துள்ளதாகக் கூறுவர். இங்குள்ள இறைவி ஆனந்தவல்லி ஆவார். அகத்தியரால் ஆணையிடப்பட்ட குபேரன் இக்கோயிலில் வந்து வழிபட்டதாகக் கூறுவர்.
# நாகப்பட்டினம் அகத்தீசுவரசுவாமி கோயில்

## அமைப்பு

மூன்று நிலை ராஜகோபுரத்தையும், திருச்சுற்றையும் கொண்டு இக்கோயில் அமைந்துள்ளது. கிழக்கு நோக்கி அமைந்துள்ள இக்கோயிலில் ஜுரகேஸ்வர, செல்வகணபதி உள்ளிட்ட சன்னதிகள் காணப்படுகின்றன.
# அரோமாட்டிக் ஆல்ககால்

**அரோமாட்டிக் ஆல்ககால்கள்** *(Aromatic alcohols)* என்பவை கரிம வேதியியலில் பயன்படும் ஒரு வகையான வேதிச்சேர்மங்கள் ஆகும். இவை அரைல் ஆல்ககால்கள் என்றும் அழைக்கப்படுகின்றன. இச்சேர்மங்களில் ஐதராக்சில் குழு (—OH) பீனால்களில் இருப்பதற்கு நேரெதிராக, ஓர் அரோமாட்டிக் ஐதரோகார்பன் தொகுதியுடன் மறைமுகமாக பிணைந்துள்ளது. பீனால்களில் ஐதராக்சில் குழு நேரடியாக அரோமாட்டிக் கார்பன் அணுவுடன் பிணைந்திருக்கும்.  
கேந்திதா அல்பிகன் என்ற நொதி அரோமாட்டிக் ஆல்ககால்களை உற்பத்தி செய்கிறது. பியர் எனப்படும் மதுபான வகையிலும் அரோமாட்டிக் ஆல்ககால்கள் காணப்படுகின்றன. சாக்கரோமைசெசு செரிவிசியே என்ற நொதி இனத்திற்கு இம்மூலக்கூறுகள் குறைவெண் உணர்மைத் திட்ட சேர்மங்களாக உள்ளன.
# அரோமாட்டிக் ஆல்ககால்

## வளர்சிதை மாற்றம்

அரைல் ஆல்ககால் டிவைதரோகினேசு என்ற நொதி, ஒர் அரோமாட்டிக் ஆல்ககாலையும் நிக்கோட்டினமைடு அடினைன் டைநியுக்ளியோடைடு என்ற இணைநொதியையும் பயன்படுத்தி ஓர் அரோமாட்டிக் ஆல்டிகைடு, ஆக்சிசனமேற்றப்பட்ட இணைநொதி, ஐதரசன் அயனி ஆகியனவற்றைக் கொடுக்கிறது.  
அரைல் ஆல்ககால் டிவைதரோகினேசு என்ற நொதி, நிக்கோட்டினமைடு அடினைன் டைநியுக்ளியோடைடு பாசுபேட்டு என்ற புரோட்டினில்லா வேதிச்சேர்மத்தைப் பயன்படுத்தி ஓர் அரோமாட்டிக் ஆல்டிகைடு, நிக்கோட்டினமைடு அடினைன் டைநியுக்ளியோடைடு பாசுபேட்டு ஐதரோகினேசு, ஐதரசன் அயனி ஆகியனவற்றை உருவாக்குகின்றன.  
அரைல்டையல்கைல்பாசுபடேசு என்ற நொதி ஓர் அரைல் டையல்கைல்பாசுபேட்டையும் நீரையும் பயன்படுத்தி ஒரு டையல்கைல் பாசுபேட்டு மற்றும் ஓர் அரைல் ஆல்ககால் ஆகியனவற்றை உற்பத்தி செய்கிறது. அரைல்டையல்கைல்பாசுபடேசு நொதி கரிமபாசுபரசு ஐதரோலேசு, பாசுபோடிரையெசுத்தரேசு, பராக்சோன் ஐதரோலேசு என்ற பெயர்களாலும் அழைக்கப்படுகிறது.
# அரோமாட்டிக் ஆல்ககால்

## உதாரணங்கள்

- திரைப்டோபால்
- தைரோசால்
- பீனெத்தில் ஆல்ககால்
- பென்சைல் ஆல்ககால்
# ஆதலையூர் பீமேசுவரர் கோயில்

**ஆதலையூர் பீமேசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# ஆதலையூர் பீமேசுவரர் கோயில்

## அமைவிடம்

கும்பகோணம்-நாகப்பட்டினம் சாலையில் திருக்கண்ணபுரத்திற்கு அருகே 3 கி.மீ. தொலைவில் இக்கோயில் அமைந்துள்ளது.
# ஆதலையூர் பீமேசுவரர் கோயில்

## இறைவன், இறைவி

பாண்டவர்கள் தாம் இழந்த நாட்டை மீண்டும் பெற கோயில்களுக்குத் தல யாத்திரையாகச் சென்றபோது பீமன் இங்கு வந்து இக்கோயிலின் அருகேயுள்ள குளத்தில் நீராடி சிவனை வழிபட்டு அருள் பெற்றதால் மூலவர் பீமேசுவரர் என்று அழைக்கப்படுகிறார். இறைவனைத் தேடி வந்து பசு வடிவத்தில் இங்கே கண்ட இறைவி ஆனந்தம் அடைந்து ஆனந்தநாயகி என்னும் பெயரைப் பெற்றார்.
# ஆதலையூர் பீமேசுவரர் கோயில்

## சிறப்பு

இக்கோயில் குளத்தில் நீராடுவோருக்கு மங்கள இசை கேட்பதாகக் கூறுகின்றனர்.
# சீயாத்தமங்கை வன்மீகநாதசுவாமி கோயில்

**சீயாத்தமங்கை வன்மீகநாதசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# சீயாத்தமங்கை வன்மீகநாதசுவாமி கோயில்

## அமைவிடம்

இக்கோயில் நன்னிலம்-நாகூர் சாலையில் உள்ளது. திருமருகல் இரத்தினகிரீசுவரர் கோயிலின் உப கோயிலாக விளங்கும் இக்கோயிலில் வன்மீகநாதசுவாமியும் கால பைரவரும் உள்ளனர்.
# சீயாத்தமங்கை வன்மீகநாதசுவாமி கோயில்

## இறைவன், இறைவி

இக்கோயிலின் மூலவர் வன்மீகநாதர். இறைவி நீலோத்பலாம்பாள். இக்கோயிலில் கால பைரவர் சன்னதி கொண்டுள்ள இக்கோயிலை வன்மீகநாதசுவாமி மற்றும் மகா காலபைரவர் கோயில் என்றும் கூறுகின்றனர். இக்கோயிலின் மூன்று திருச்சுற்றுகளில் மூன்று கால பைரவர்கள் இருந்திருக்கலாம் என்று கூறுகின்றனர்.
# சீயாத்தமங்கை வன்மீகநாதசுவாமி கோயில்

## அமைப்பு

விநாயகர், முருகன், தட்சிணாமூர்த்தி, லிங்கோத்பவர், துர்க்கை, சண்டிகேஸ்வரர், சூரியன், நாகர், பிரம்மா உள்ளிட்டோர் இக்கோயிலில் உள்ளனர். இங்கு நவக்கிரக சன்னதி கிடையாது.
# இரட்டை உப்பு

**இரட்டை உப்புகள்** *(Double salts)* ஒன்றுக்கு மேற்பட்ட நேர்மின் அயனிகள் அல்லது எதிர்மின் அயனிகளைப் பெற்றிருக்கும். ஒரே அயனி அணிக்கோவை மதிப்புடன் படிகமான இரண்டு வேறுபட்ட உப்புகளைச் சேர்த்து இரட்டை உப்புகள் தயாரிக்கப்படுகின்றன. பொதுவாய்ப்பாடு MIMIII[SO4]2•12H2O) என்றுள்ள படிகாரங்கள் அல்லது பொதுவாய்ப்பாடு [MI]2MII[SO4]2•6H2O) என்றுள்ள அல்லது M2M'(SeO4)2(H2O)6 தட்டோன் உப்புகள், பொட்டாசியம் சோடியம் டார்டரேட்டுகள், அம்மோனியம் இரும்பு(II) சல்பேட்டு மற்றும் புரோம்லைட்டுகள் இரட்டை உப்புக்கு உதாரணங்களாகும்.  
இரட்டை உப்புகள் அணைவு உப்புகளிலிருந்து வேறுபட்டனவாகும். தண்ணிரில் கரையும்பொழுது ஒரு இரட்டை உப்பு முழுவதுமாக பிரிகையடைந்து எளிய மூலக்கூறுகளாகப் பிரிந்துவிடும். ஆனால் அணைவு உப்புகளின் அயனிகள் பிரிகையடையாது. உதாரணமாக என்ற KCeF4 இரட்டை உப்பு தண்ணீரில் கரைந்து K+, Ce3+ மற்றும் F−அயனிகளாகப் பிரிகிறது. ஆனால் K4[YbI6] என்ற அனைவு உப்பு தண்ணீருடன் சேரும்போது [YbI6]4− அயனித் தொகுதியாகவே உள்ளது. எனவே அணைவு அயனிகளை வாய்ப்பாட்டில் எழுதும்போது சதுர அடைப்புக் குறிக்குள் "[ ]" எழுதப்படுவது முக்கியமாகும்.  
பொதுவாக இவ்வாறு உருவாக்கப்படும் இரட்டை உப்புகளின் பண்புகள் அவற்றின் கூறுகளான தனி உப்புகளின் பண்புகளை ஒத்திருக்கும் என்று கருதமுடியாது.
# எக்-மட்சுதா வினை

**எக்-மட்சுதா வினை** *(Heck-Matsuda (HM) reaction)* என்பது ஒலிபீன்களை பலேடியம் வினையூக்கியின் உதவியால் அரைலேற்றம் செய்யும் கரிம வேதியியல் வினையாகும். அரைல் ஆலைடுகள் மற்றும் முப்புளோரோமெத்தேன் சல்போனேட்டு எனப்படும் திரிப்ளேட்டுகளுக்கு மாற்றாகப் பயன்படும் அரீன் ஈரசோனியம் உப்புகள் இவ்வினையில் பயன்படுத்தப்படுகின்றன.  
அரைல் ஆலைடு மின்னணு கவரிகளைப் பயன்படுத்தும் பாரம்பரிய முறையை விட அரீன் ஈரசோனியம் உப்புகளைப் பயன்படுத்துவதில் சில நன்மைகள் உள்ளன. உதாரணமாக பாசுபீனை ஈந்தணைவிகளாகப் பயன்படுத்த வேண்டிய அவசியமிருப்பதில்லை. இதனால் காற்றில்லா வேதி வினை என்ற நிபந்தனை தளர்த்தப்படுகிறது. மேலும் ஒரு காரம் வினையைக் கட்டுப்படுத்தும் நிலையிலிருந்தும் இச்செயல்முறை விடுபடுகிறது. பாரம்பரியமான எக் செயல்முறையைக் காட்டிலும் வினையின் வேகம் விரைவாக நிகழ்கிறது  
.  
அல்லைலிக் ஆல்ககால்கள், இணை ஆல்க்கீன்கள், நிறைவுறா பல்லின வளையங்கள், கிளர்வூட்டப்படாத ஆல்க்கீன்கள் முதலிய வேதிச் சேர்மங்கள் இம்முறையில் அரைலேற்றப்படுகின்றன. பலேடியம் அசிட்டேட்டு (Pd(OAc)2)அல்லது டிரிசு(டைபென்சிலிடின் அசிட்டோன்)டைபலேடியம்(0) போன்ற எளிய கரிம பலேடியச் சேர்மங்களையும், பொதுவாகப் பயன்படுத்தக்கூடிய நலம்தரும் கரைப்பான்களையும் அறை வெப்பநிலையில் பயன்படுத்தக்கூடிய நன்மையும் இதனால் உண்டாகிறது  
.  
எக்-மட்சுதா வினையில் தோன்றும் மூலக்கூறிடை மாறுபாடுகளுடன் ஆக்சிசன், நைட்ரசன் பல்லின வளையங்கள் உருவாக்கத்திற்குத் தேவையான மூலக்கூறிடை வளையமாதல் செயல்முறையும் கூடுதலாக தோன்றுகிறது.  
எக்-மட்சுதா வினையின் வினையூக்கச் சுழற்சியானது முக்கியமான நான்கு படிநிலைகளைக் கொண்டுள்ளது. ஆக்சிசனேற்றக் கூட்டுவினை, இடம்பெயர்ந்து உட்புகுதல், பீட்டா நீக்கம் மற்றும் ஒடுக்க நீக்கம் முதலியன அந்நான்கு படிநிலைகளாகும்  
பல்லேடிய நேரயனியுடன் ஈரசோனியம் உப்புகளை சேர்த்தல் தொடர்பாக முன்மொழியப்பட்ட எக் வினையூக்கச் சுழற்சிவினையானது, கோர்ரியா மற்றும் சக தொழிலாளர்கள் மேற்கொண்ட பெருமளவிலான நிறமாலையியல் ஆய்வுகள் மூலம் வலுப்படுத்தப்பட்டது. அரீன் ஈரசோனியம் உப்புகள் எக் வினையில் அணைவு இடைவினைகளில் பங்கேற்றதை இந்த ஆய்வு முடிவுகள் வெளிப்படுத்தின.
# ஏபர்-வெயிசு வினை

**ஏபர்-வெயிசு வினை** *(Haber–Weiss reaction)* ஐதரசன் பெராக்சைடு (H<sub>2</sub>O<sub>2</sub>) மற்றும் சூப்பராக்சைடு எனப்படும் மிகையாக்சைடில் இருந்து (•OH) எனப்படும் ஐதராக்சில் தனியுறுப்பைத் தோற்றுவிக்கிறது. இரும்பு வினையூக்கியாகச் செயல்படும் இவ்வினை மிகவும் மெதுவாக நிகழ்கிறது. பெர்ரிக் அயனி பெர்ரசு அயனியாக குறைக்கப்படுவது இவ்வினையூக்கச் சுழற்சியின் முதல் படிநிலையாகும்.  
:Fe<sup>3+</sup> + •O<sub>2</sub><sup>−</sup> → Fe<sup>2+</sup> + O<sub>2</sub>  
பெண்டன் வினை இரண்டாவது படிநிலையாகும்.
:Fe<sup>2+</sup> + H<sub>2</sub>O<sub>2</sub> → Fe<sup>3+</sup> + OH<sup>−</sup> + •OH  
நிகர வினையாக  
:•O<sub>2</sub><sup>−</sup> + H<sub>2</sub>O<sub>2</sub> → •OH + OH<sup>−</sup> + O<sub>2</sub>  
இவ்வினை அமைகிறது.  
ஃபிரிட்சு ஏபர் மற்றும் யோசப் யோசுவா வெயிசு ஆகியோர் இவ்வினையைக் கண்டறிந்த காரணத்தால் இவ்வினை ஏபர்-வெயிசு வினை என்ற பெயரால் அழைக்கப்படுகிறது.
# சீரகச் சம்பா

**சீரகச் சம்பா** (*Seeraga Samba*) பாரம்பரிய நெல் இரகங்களில் ஒன்றாகும். சீரகம் எனும் சமையல் பொருளின் வடிவத்துக்கு ஒத்ததாக காணப்படுவதால், இந்த நெல்லுக்கு "சீரகச் சம்பா" எனப் பெயரிடப்பட்டுள்ளது. இந்நெல்லின் அரிசி பிரியாணிகள் செய்ய ஏற்றது. தமிழ்நாட்டில் உள்ள அனைத்துப் பண்டைய நெல்வகைகளில், சீரகச்சம்பா தரத்திலும், விலையிலும் உயர்ந்த இடத்தைப் பெற்றுள்ளது. இந்த அரிசியின் சோறு மருத்துவப் பயனுடையது.
# சீரகச் சம்பா

## பயிரிடப்படும் இடங்கள்

இந்தியாவின் பல்வேறு பகுதிகளிலும் பயிரிடப்படும் இந்த நெல் இரகம், தமிழ்நாட்டின் தஞ்சாவூர் மாவட்டத்திலுள்ள காவிரி ஆற்றின் கழிமுகப் பகுதியில் பெருமளவில் வேளாண்மைச் செய்யப்படுகிறது.
# சீரகச் சம்பா

## சிறப்பு

சீரகச் சம்பா நறுமணமும், அறுசுவையும் நிறைந்தது. இது, எளிதாக செரிப்பதோடு, இரைப்பை ஒழுங்கீனங்களை தடுத்து பசியைத் தூண்டக்கூடியது. ஆரம்ப நிலையிலுள்ள, வாத நோய்களைப் போக்கவல்லது.